钦定古今图书集成/明伦汇编/官常典/第105卷 > 《宗室传序》同前
## 钦定古今图书集成/明伦汇编/官常典/第105卷 > 《宗室传序》同前

“昔周之初兴，大封建宗室，及其东迁，晋、郑有同奖之
功。然其衰也，干弱而枝彊。”后世于是有矫其失者，而
封建不复古矣。宋承唐制，宗王襁褓即裂土而爵之。
然名存实亡，无补“于事。降至疏属，宗正有籍，玉牒有
名，宗学有教，郊祀明堂，遇国庆典，皆有禄秩，所寓州
县，月有廪饩。然国祚既长，世代浸远，恒产丰约，去士”
庶之家无甚相远者。靖康之乱，诸王骈首，以毙于金
人之虐，论者咎其无封建之实，故不获维城之助焉。
虽然，东都之仁宗，南渡之高、宁，元良虚位，立继小宗，
大策一定，卒无动摇，磐石之固，亦可知矣。且宋于宗
室稍有过差，君臣之间，不吝于改尢不惮于言。涪陵、
武功，真宗即位，寻议追复改葬，封其子孙。濮邸尊称，
言者惟务格非，不少避忌。宋末济邸，国事将亡，谏疏
不息，必褒恤而后止。是盖历代之所难得者欤？表而
出之，作《宗室传》。